Ytre Arna skole

Ytre Arna skole er en kommunal barneskole i Ytre Arna i Arna bydel i Bergen, med plass til 500 elever. Tidligere hadde skolen også ungdomstrinn, men dette ble overført til Garnes ungdomsskole i 2018. Samtidig ble Haugland barneskole lagt ned, og elevene overført til Ytre Arna skole.

Skolens hovedmålform er nynorsk, men 73 % av elevene har bokmål som hovedmål (2018/2019).Grunnskolens informasjonssystem: Ytre Arna skole. Elevenes målform skoleåret 2018/2019.

Skolen ble etablert av Arne Fabrikker i 1879, like ovenfor Ytre Arna kirke, og hadde fra starten tre klasser. Det ble tidlig klart at skolen måtte utvides, og 4. april 1956 flyttet skolen inn i nytt bygg på nordsiden av Ytre Arna sentrum.

Gamleskolen ble i årene etterpå brukt av ulike lag og organisasjoner frem til den ble revet rundt 1990 og området ble tatt i bruk til eldreboliger, mens den gamle skoleplassen fortsatte som lekeplass. 

Skolen ble utvendig rehabilitert i 2010

Referanser

Eksterne lenker
 Ytre Arna barne- og ungdomsskole
  Bergen byleksikon på nett, om Ytre Arna skole

Kategori:Barneskoler i Bergen
Kategori:Arna